b'\n_START_ARTICLE_\nMagistralinis kelias A21 (Lietuva)\n_START_SECTION_\nStatybos s\xc4\x85lygos\n_START_PARAGRAPH_\nAplinkkelio projektas buvo pripa\xc5\xbeintas \xe2\x80\x9eMet\xc5\xb3 kelio projektu\xe2\x80\x9c. Kelio trasa suprojektuota ir pastatyta plyname lauke, kur iki \xc5\xa1iol driek\xc4\x97si pla\xc4\x8diai u\xc5\xbeliejamos Nemuno deltos sl\xc4\x97nio pievos. Vietovei b\xc5\xabdingos per potvynius susidaran\xc4\x8dios stiprios srov\xc4\x97s, ledone\xc5\xa1iai. Sl\xc4\x97nis i\xc5\xa1vagotas senvagi\xc5\xb3, gruntinis vanduo sl\xc5\xabgso prie \xc5\xbeem\xc4\x97s pavir\xc5\xa1iaus, giliau slypi durp\xc4\x97s, sapropelis ir kiti nepalank\xc5\xabs gruntai. \xc5\xbdem\xc4\x97s sankasa buvo pakelta iki 9,25 m auk\xc5\xa1\xc4\x8diau j\xc5\xabros lygio. Be sankasoje supilt\xc5\xb3 apie 300 t\xc5\xabkst. kub. metr\xc5\xb3 grunto, visa sankasa buvo sluoksniais armuota tinklais ir geotekstile, \xc5\xa1laitai apsaugoti nuo galimo ledone\xc5\xa1io betonu. Pirm\xc4\x85 kart\xc4\x85 Lietuvos keli\xc5\xb3 statyboje panaudotas toks didelis kiekis \xc4\xafvairi\xc5\xb3 geotekstilini\xc5\xb3 med\xc5\xbeiag\xc5\xb3. D\xc4\x97l nepalanki\xc5\xb3 technini\xc5\xb3 aplinkybi\xc5\xb3 gruntas buvo imamas ne i\xc5\xa1 Nemuno vagos dugno, bet atsive\xc5\xbeamas autotransporto priemon\xc4\x97mis i\xc5\xa1 tolimesni\xc5\xb3 karjer\xc5\xb3.\n_START_SECTION_\nAplinkkelio atidarymas\n_START_PARAGRAPH_\n2018 m. buvo paskelbta apie ry\xc5\xa1kias kelio sankasos deformacijas: per trejus metus nuo pastatymo nenaudojamas kelias vietomis \xc4\xafdubo apie 1 metr\xc4\x85. Eism\xc4\x85 ne tik pasienio tarnyboms, bet ir visiems planuojama atverti, Lietuvai suremontavus kelio nus\xc4\x97dimus iki 2019 m. rugpj\xc5\xab\xc4\x8dio  m\xc4\x97n., o Rusijai pana\xc5\xa1iu laiku baigus statyti tilt\xc4\x85 ir savo pus\xc4\x97je \xc4\xafrengus kelio infrastrukt\xc5\xabr\xc4\x85.'